Bush nastavlja konsultacije o novoj stragiji u Iraku
Nakon razgovora u State Departmentu, predsjednik Bush rekao da će razmotriti sve preporuke prije nego saopći svoju odluku o promjeni po
Američki predsjednik George Bush, nastavlja intenzivne konsultacije tražeći novi put napretka u Iraku. U medjuvremenu je irački predsjednik Jalal Talebani oštro kritikovao preporuke kongresnog panela za Irak. Iraq je ovih dana ključna, ako ne i jedina tema za američkog predsjednika. Njegovi dani su ispunjeni sastancima fokusiranim na novu strategiju u Iraku. Nakon razgovora u State Departmentu, u kojima su, uz ostale zvaničnike, učestvovali podpredsjednik Dick Cheney i državna tajnica Condoleezza Rice – predsjednik Bush je rekao da će razmotriti sve preporuke iz raličitih izvora prije nego saopći svoju odluku o promjeni politike u Iraku. Danas se predsjednik Bush u Bijeloj kući sastaje i sa nevladinim ekspertima, medju kojima su tri umirovljena generala Wayne Downing, Jack Keane i Barry McCaffrey. Mnogi od tih susreta, po mišljenju Davida Gergena, bivšeg savjetnika predsjednika Clintona, nisu ozbiljni dogovori, ali daju utisak da predsjednik sluša i druge prije nego donese vlastitu odluku. U isto vrijeme Fareed Zakaria iz magazina Newsweek Inetranational, predvidja da će Administracija predsjednika Busha predstaviti nešto što će biti kontra strategija izvještaju Baker-Hamilton. Medjutim, predsjednik je pod pritiskom da reaguje brzo. Paula Wolfowitza, jednog od arhitekata rata u Iraku, koji je sada na čelu Svjetske banke, tokom jučerašnjeg govora ometali su demonstranti. 68 posto amerikanaca misle da Sjedinjene Države gube u Iraku, dok u isto vrijeme samo 39 posto njih podržavaju preporuke Baker-Hamiltonove komisije. Preporukama kongresne grupe za Irak usprotivio se i predsjednik Iraka, Jalal Talabani, koji kaže da one sadrže veoma opasne dijelove koji potkopavaju suverenitet i Ustav Iraka.